Kubaluleka Kwebantfwana Bebafana

Umntfwana lomdvuna ubaluleke kakhulu emndenini, ikakhulukati EmaSwatini ngetizatfu letinengi letehlukahlukene. Umntfwana lomdvuna ekhaya usho kuchubeka kwesibongo salelo khaya nome labadzala sebangasekho emhlabeni. Loku kucinisekisa kutsi leso sibongo singanyamalali kodvwa sichubeke sibe khona.

Kulokunye, umntfwana lomdvuna unika babe wakhe sitfunti sekuhlonipheka emmangweni ngekutsi abonakale ayindvodza emadvodzeni futsi  ayindvodza sibili. Kubabete umntfwana lomdvuna noma wemfana ekhaya kuletsa kukhatsateka lokukhulu ngobe kusho kutsi lelo khaya alisenawuba naye umuntfu locochuba sibongo sakhona siphila emhlabeni. Kantsi futsi umfati longakhoni kutfola bantfwana labadvuna uba nekukhoboseka nekubukeleka phansi emmangweni nakubontsanga yakhe lababe nenhlanhla yekutfola bantfwana bebafana, nome ngabe baningi kangakanani bantfwana bemantfombatane lanabo.

Tingucuko

Nome bekunjalo etikhatsini letendlulile kodvwa tintfo letinengi setigucugucukile lokufaka ekhatsi kona kubaluleka kwemntfwana lomdvuna. Etikhatsini tanamuhla batali labaningi sebayakhona kwemukela kuphilisana ngekuthula nome bangenaye umntfwana lomdvuna. 

Category:Family